इस सवाल का जवाब हां है. आपका रिज्यूमे वास्तव में आपके नियोक्ता (कंपनी) के लिए महत्वपूर्ण लिंक का काम करता है. यह आपके नियोक्ता की आंतरिक प्रक्रिया और सेलेक्शन के लिए महत्वपूर्ण विवरण है.
## The Economic Times Hindi  - Business Newsहिंदी

Hindi

# आपको इंटरव्यू तक पहुंचा सकता है एक पेज का रिज्यूमे, जानिए कैसे लिखें

ET CONTRIBUTORS | Updated:21 Jan 2019, 12:26 pm

## रिज्यूमे लिखने वाले पेशेवर और कंपनियां भी यह मानती हैं कि आप फ्रेशर हों या 15 साल के अनुभव वाले व्यक्ति, एक पेज का रिज्यूमे ही आपके लिए काफी है.

resumephoto

अगर आप भी एक पेज का रिज्यूमे ही बना रहे हैं तो यह ध्यान रखें कि आपका रिज्यूमे आसानी से पढ़ा जा सके.

### हाइलाइट्स

- रिज्यूमे आपके नियोक्ता की आंतरिक प्रक्रिया और सेलेक्शन के हिसाब से महत्वपूर्ण विवरण है.
- अगर आपका रिज्यूमे एक से अधिक पेज का है तो उसे स्टेपल करना होगा और संभाल कर रखना होगा.
- अगर आप अपने कंप्यूटर में रिज्यूमे सेव कर रहे हैं तो इसे PDF फॉर्मट में भी सेव करें.

देवाशीष चक्रवर्ती सोशल मीडिया प्रोफाइल और करीबी रूप से जुड़ी इस दुनिया में नए जॉब के लिए क्या रिज्यूमे की जरूरत है?

इस सवाल का जवाब हां है. आपका रिज्यूमे वास्तव में आपके नियोक्ता (कंपनी) के लिए महत्वपूर्ण लिंक का काम करता है. यह आपके नियोक्ता की आंतरिक प्रक्रिया और सेलेक्शन के लिए महत्वपूर्ण विवरण है.

अगर आपके दफ्तर का HR किसी कैंडिडेट की चयन प्रक्रिया शुरू करता है तो रिज्यूमे महत्वपूर्ण दस्तावेज की तरह काम करता है. चाहे हम कितने भी आधुनिक दौर में क्यों न पहुंच जायें, रिज्यूमे की सार्थकता हमेशा बनी रहेगी.

दूसरी महत्वपूर्ण बात यह है कि किसी इंटरव्यू के लिए आवेदक को शॉर्टलिस्ट करने से पहले आपके रिज्यूमे के हिसाब से ही नियोक्ता महत्वपूर्ण फैसले करते हैं.

यहां हम आपको बता रहे हैं कि किस तरह आप भी एक पेज का प्रभावी रिज्यूमे बना कर जॉब ऑफर पा सकते हैं.

एक पेज का रिज्यूमे क्यों? रिज्यूमे लिखने वाले पेशेवर और नियोक्ता यह मानते हैं कि आप फ्रेशर हों या 15 साल के अनुभव वाले व्यक्ति, एक पेज का रिज्यूमे ही आपके लिए काफी है.

आपकी नियुक्ति की प्रक्रिया में आपका रिज्यूमे एक से अधिक व्यक्तियों को भेजा जाता है. एक पेज के रिज्यूमे से नियोक्ता को आसानी यह होती है कि वे इसे आसानी से ट्रैक कर सकते हैं. अगर आपका रिज्यूमे एक से अधिक पेज का है तो उसे स्टेपल करना होगा और संभाल कर रखना होगा.

अगर आपका रिज्यूमे नियोक्ता को ईमेल से भेजा जाता है तो उसके अटेचमेंट में एक पेज के रिज्यूमे पर निगाह डालना आसान होता है. लंबे रिज्यूमे को स्क्रॉल डाउन करके देखना थोड़ा मुश्किल होता है. नियुक्ति की प्रक्रिया में शामिल कई मैनेजर आवेदक के रिज्यूमे में एक पेज से अधिक को गंभीरता से नहीं देखते.

वास्तव में नियुक्ति के पहले स्टेज में आपका एक पेज का रिज्यूमे आपके चयन में महत्वपूर्ण भूमिका निभाता है.

अगर आप कोई आर्टिस्ट हैं या डिजाइनर, तो आपको पोर्टफोलियो जमा करना पड़ता है, इस स्थिति में आपका रिज्यूमे लंबा हो सकता है. अगर आप शैक्षणिक गतिविधियों से जुड़े हैं या रिसर्च कर रहे हैं तो भी आपको कई पेपर जमा करने पड़ते हैं.

पहला ड्राफ्ट लंबा रखें पहले ड्राफ्ट के रूप में आप सभी चीजें लिख सकते हैं. एक बार सभी चीज लिखने के बाद अपनी योग्यता और काबिलियत आदि की डीटेलिंग के बाद इसे संक्षेप में लिखने की कोशिश करें. इसे आप उस नियोक्ता की जरूरत के हिसाब से भी कम कर सकते हैं.

जिस जॉब के लिए आप आवेदन कर रहे हैं, उससे जुड़ी कुशलता या अनुभव का ही उस रिज्यूमे में जिक्र करें.

आपकी सभी अतिरिक्त योग्यता आपके लिंक्डइन प्रोफाइल पर हो सकती है. अगर आपका नियोक्ता आपके बारे में विस्तार से जानकारी चाहता है तो आप उनसे लिंक्डइन प्रोफाइल शेयर कर सकते हैं.

जगह का अधिकतम इस्तेमाल करें अगर आप भी एक पेज का रिज्यूमे बना रहे हैं तो यह ध्यान रखें कि वह आसानी से पढ़ा जा सके. सीमित जगह की वजह से आप इसे जटिल ना बना दें. आप इसके लिए न्यूनतम मार्जिन रख सकते हैं. आपको इसमें फॉन्ट साइज कम से कम 11 रखना चाहिए.

आप रिज्यूमे को एरियल या जॉर्जिया फॉन्ट में लिखें. आप अपने नाम के साथ ही ईमेल आईडी और कॉन्टैक्ट डीटेल्स लिख दीजिये. दो लाइन के बीच में स्पेस और बुलेट पॉइंट्स का भी ध्यान रखें.

अगर आप अपने कंप्यूटर में रिज्यूमे सेव कर रहे हैं तो इसे PDF फॉर्मट में भी सेव करें. आप इसे अपने नाम से सेव कीजिये जिससे किसी जरूरत के वक्त आसानी से ढूंढा जा सके.

हिंदी में पर्सनल फाइनेंस और शेयर बाजार के नियमित अपडेट्स के लिए लाइक करें हमारा फेसबुक पेज. इस पेज को लाइक करने के लिए यहां क्लिक करें.

Copyright - 2020 Bennett, Coleman & Co. Ltd. All rights reserved. For reprint rights : Times Syndication Service

ओह... लगता है आप ऑफलाइन हो चुके हैं।